Ευάγγελος Πεντάρης

Ο Ευάγγελος Πεντάρης (1933 - 2023) ήταν Έλληνας πολιτικός και πλοίαρχος του εμπορικού ναυτικού.

Βιογραφικά στοιχεία
Ο Βαγγέλης Πεντάρης γεννήθηκε το 1933 στα Χανιά της Κρήτης. Τελείωσε την Σχολή Εμποροπλοιάρχων και εργάστηκε ως πλοίαρχος του εμπορικού ναυτικού. Προδικτατορικά, αποτελούσε στέλεχος του προσωπικού μηχανισμού του Σοφοκλή Βενιζέλου στους ναυτικούς.Πολιτική προσωπογραφία των 170 του ΠΑΣΟΚ, Ηλίας Καρράς (ψευδώνυμο του Ηλία Νικολακόπουλου), Περιοδικό Αντί, Τεύχος 193, σελ. 14-22, 27 Νοεμβρίου 1981

Το 1980 υπήρξε πρωταγωνιστής διεθνούς επεισοδίου διάσωσης, καθώς κατάφερε να σώσει περίπου 2.000 ναυτικούς κατά την διάρκεια του πολέμου Ιράν-Ιράκ, αποσφραγίζοντας τον ασύρματο του πλοίου του με κίνδυνο της ζωής του, και στην συνέχεια επικοινωνώντας με τον Πρόεδρο των ΗΠΑ Τζίμμυ Κάρτερ, τον ηγέτη της Σοβιετικής Ένωσης Λεονίντ Μπρέζνιεφ, τον Πάπα Ιωάννη Παύλο Β΄ και τον Διεθνή Ερυθρό Σταυρό, μεταξύ άλλων.[1981 Οι προεκλογικές διαφημίσεις των Σμπώκου, Ε. Γιαννόπουλου, Κατσιφάρα, Σάκη Πεπονή και άλλων... http://www.mixanitouxronou.gr/1981-i-proeklogikes-diafimisis-ton-smpokou-e-giannopoulou-katsifara-saki-peponi-ke-allon-meros-a/

Εκλέχθηκε βουλευτής Β΄ Πειραιώς του ΠΑΣΟΚ το 1981, και επανεκλέχθηκε το 1985.Κοινοβουλευτική θητεία Πεντάρη

Απεβίωσε στις 9 Οκτωβρίου 2023 σε ηλικία 90 ετών.

Το τέλος της βεντέτας Σαρτζετάκηδων - Πενταράκηδων
Το 1985, ο Βαγγέλης Πεντάρης ψήφισε για Πρόεδρο της Δημοκρατίας τον Αρεοπαγίτη Χρήστο Σαρτζετάκη (είχε προηγηθεί η «ρήξη της 9ης Μαρτίου», όταν ο Ανδρέας Παπανδρέου απομάκρυνε τον Κωνσταντίνο Καραμανλή και ξεκίνησε την διαδικασία αναθεώρησης του Συντάγματος) και έτσι, με εκείνη την ψήφο του, τελείωσε την μεγαλύτερη βεντέτα στην ιστορία της Κρήτης, αυτή μεταξύ των οικογενειών Σαρτζέτη-Σαρτζετάκη και Πεντάρη-Πενταράκη.[Σαρτζετάκηδες και Πενταράκηδες. Η αιματηρή βεντέτα με 140 νεκρούς. Έληξε οριστικά στη Βουλή (βίντεο) ... http://www.mixanitouxronou.gr/sartzetakides-ke-pentarakides-i-ematiri-venteta-me-140-nekrous-elixe-oristika-sti-vouli-vinteo/]

Οι δύο οικογένειες (από τις ισχυρότερες και μεγαλύτερες της Κρήτης αμφότερες), είχαν  μέχρι τότε εμπλακεί σε ένα αιματοκύλισμα δίχως ορατό τέλος, με εκατοντάδες νεκρούς. Χαρακτηριστικά, υπολογίζεται ότι από το 1941 έως το 1956, μέσα σε μόλις 15 χρόνια, σκοτώθηκαν λόγω αυτής της βεντέτας έως και 140 άνδρες. Μεταξύ των θυμάτων ήταν και ανήλικοι νεαροί.[Σαρτζετάκηδες και Πενταράκηδες. Η αιματηρή βεντέτα με 140 νεκρούς. Έληξε οριστικά στη Βουλή (βίντεο) ... http://www.mixanitouxronou.gr/sartzetakides-ke-pentarakides-i-ematiri-venteta-me-140-nekrous-elixe-oristika-sti-vouli-vinteo/] Ο Πεντάρης δήλωσε ότι η αγάπη του για τον Ανδρέα Παπανδρέου τον οδήγησε στο να αποδεχθεί να ψηφίσει για Πρόεδρο τον «οικογενειακό εχθρό» Σαρτζετάκη.

Παραπομπές

Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Β΄ Πειραιά
Κατηγορία:Πολιτικοί του ΠΑΣΟΚ